**Pályázati Felhívás**

**Családbarát Szülészet Pályázati Program**

„**Családbarát, családközpontú szülészeti, újszülött és koraszülött intenzív ellátás támogatása integrált infrastruktúra- és eszközfejlesztési, valamint képzési programokkal, továbbá a várandósfelkészítés erősítésével”**

**CSBSZ 2019**

**1. A támogatás célja és háttere**

Magyarország Kormánya kiemelt célként határozza meg a családbarát értékrend, a család- és gyermekbarát szemlélet minél szélesebb körű megvalósulását, valamint ezek érdekében családbarát intézkedések és szabályozási környezet létrehozását. A Kormány támogatja a hazai szülészeti ellátásnak a családok igényeit kielégítő, az új családtag születését, a család bővülését, a pozitív szülési és szoptatási élményt, a gyermekágyas időszak komfortérzetet növelő fejlesztését, a korai kötődés kialakulását, a gyermekek legjobb esélyét az egészséges életkezdethez, azaz azt, hogy a hazai szülészeti ellátás minél inkább családbarát módon működjön (a továbbiakban a fentieket összefoglalva: **családközpontú ellátás**).

Jelen felhívás általános célja a közfinanszírozott szülészeti és neonatológiai (újszülött) fekvőbeteg-szakellátás, valamint a koraszülött intenzív (továbbiakban: PIC) szakellátás terén, a családközpontú ellátás értékrendjének, környezeti feltételeinek, szakmai, módszertani szemléletének és gyakorlatának minél szélesebb körű megvalósítása. A támogatás hosszú távú célja, hogy az anya-bababarát szemlélet, családbarát értékrend iránt minél szélesebb körben elkötelezett szülészeti és újszülött, valamint koraszülött intenzív ellátást nyújtó egészségügyi szolgáltatók működjenek hazánkban.

Jelen pályázati felhívás célja a *családbarát kormányzati intézkedésekről szóló 1098/2018. (III.19.) Kormányhatározat* alapján a „Családbarát Szülészet” pályázati program keretében a közfinanszírozott fekvőbeteg intézmények szülészeti, újszülött- és/vagy PIC ellátást nyújtó szervezeti egységei vonatkozásában a családközpontú ellátás megteremtése képzésekkel, a környezeti feltételek kialakításával, a várandósfelkészítés fejlesztésével, erősítésével, az ezeket a célokat szolgáló eszközbeszerzésekkel és infrastruktúrafejlesztésekkel.

Jelen felhívás keretében az a közfinanszírozott egészségügyi szolgáltató, amely szülészeti, újszülött és/vagy PIC fekvőbeteg szakellátást nyújt, családbarát, családközpontú szülészeti, újszülött valamint koraszülött intenzív ellátást szolgáló fejlesztési igényeinek támogatása céljából – *benyújtott szakmai program és az emberi erőforrások miniszteréhez (a továbbiakban: Miniszter) címzett egyedi kérelem alapján* – központi költségvetési támogatásban részesülhet az alábbi modulok (pályázati célok) szerint:

* a családközpontú (AnyaBaba-Család) szülészeti ellátás feltételeinek megteremtéséhez (I. sz. pályázati cél);
* a bababarát, valamint a koraszülött intenzív ellátásban családközpontú ellátási gyakorlatok kialakításához szükséges felkészüléshez (II. sz. pályázati cél);
* a várandósfelkészítés tematikájának, eszköztárának bővítéséhez, a szülésfelkészítés, szüléstámogatás megerősítéséhez (III. sz. pályázati cél);
* anyatejgyűjtő állomás fejlesztéséhez (IV. sz. pályázati cél).
* a várandós és a szülés körüli időszak pszichés támogatásának megerősítéséhez (V. sz. pályázati cél).

**2. A rendelkezésre álló forrás**

A felhívás meghirdetésekor a támogatásra rendelkezésre álló tervezett keretösszeg: 3.438.937.000 Ft a XX. Emberi Erőforrások Minisztériuma (a továbbiakban: EMMI) fejezet 20/22/02 - Egészségügyi ellátási és fejlesztési feladatok fejezeti kezelésű előirányzat terhére. Ebből a 2019. évi költségvetésben rendelkezésre álló összeg 1.438.937.000 Ft, a 2020. évben rendelkezésre álló összeg 2.000.000.000 Ft.

**3. A támogatási kérelmek benyújtásának feltételei**

**3.1. Támogatásra jogosultak köre**

A pályázatnak Magyarország területén kell megvalósulnia, területi korlátozás nincs.

Jelen pályázati kiírás keretében csak és kizárólag olyan közfinanszírozott, fekvőbeteg szakellátást végző egészségügyi szolgáltatók pályázhatnak, amelyek közfinanszírozott ellátás keretében szülészeti és/vagy koraszülött intenzív (PIC) ellátást nyújtanak és erre vonatkozóan működési engedéllyel, valamint finanszírozási szerződéssel rendelkeznek.

Jelen felhívás keretében egy intézmény kizárólag egy pályázatot nyújthat be. Amennyiben egy intézmény több szervezeti egysége vonatkozásában tervez fejlesztést (pl. több szülészeti osztály, vagy szülészeti osztály és PIC) a pályázat több részből (ún. alpályázatokból) állhat, ez esetben a pályázónak a fejlesztendő szervezeti egységeire vonatkozóan külön-külön szükséges pályázati adatlapot, szakmai programot és költségtervet benyújtania.

A pályázó intézmények kizárólag saját nevükben nyújthatnak be támogatási kérelmet. Jelen pályázati kiírás keretében konzorciumok nem pályázhatnak.

**3.2. Támogatásban nem részesíthetők köre**

A 3.1. pontban szereplő szervezeteken kívül más nem nyújthat be támogatási kérelmet jelen felhívásra.

**3.3. A pályázat benyújtásának feltételei**

Az alábbi dokumentumok benyújtása szükséges:

* Egyedi támogatási kérelem(ek) [Pályázati adatlap(ok) költségrészletező excel melléklettel] benyújtása;
* 1. számú melléklet: szakmai program(ok) (min. 2 - max. 6 A4 oldal terjedelemben, formai sablon nem kerül kiadásra);
* 2. sz. melléklet: költségterv(ek) az igényelt támogatás felhasználására vonatkozóan (excel tábla);
* 3. és 3./a számú melléklet: gazdálkodási és összeférhetetlenségi nyilatkozat benyújtása az államháztartásról szóló 2011. évi CXCV. törvény (Áht.) és az államháztartásról szóló törvény végrehajtásáról szóló 368/2011. (XII.31.) Korm. rendelet (Ávr.) előírásai alapján;
* 4. számú melléklet: fejlesztési korlátra vonatkozó nyilatkozat benyújtása annak tudomásul vételéről, hogy a pályázó egészségügyi szolgáltató csak az igazoltan meglévő közfinanszírozott kapacitásai mértékéig tervezhet fejlesztéseket;
* 5. számú melléklet: fenntartói hozzájárulás benyújtása a 3.1. szerint támogatásra jogosult azon pályázó részéről, melynek fenntartói jogkörét nem az EMMI gyakorolja;
* 6. sz. melléklet (kizárólag a II. számú pályázati cél esetén, kivéve PIC): nyilatkozat arra vonatkozóan, hogy a pályázat pozitív elbírálása esetén
* a Bababarát Kórház Kezdeményezés elveivel összhangban történik a támogatás felhasználása;
* intézkedéseket tesz az Egészségügyi Világszervezet Közgyűlése által elfogadott, „Az anyatejet helyettesítő készítmények marketingjének nemzetközi kódexe” végrehajtása érdekében (így különösen a Kódex 4.2., 5.3, 5.4, 5.5., 6.2-6.6., 7.2.-7.5. pontjainak alkalmazására);
* vállalja írott csecsemő táplálási protokoll elkészítését és rutinszerű kommunikálását a dolgozók és a szülők felé a WHO Bababarát Kórház Kezdeményezés 1. pontjának megfelelően;
* vállalja a Bababarát Kórház Kezdeményezés 10 lépésének alkalmazásához szükséges minőségbiztosítási rendszer kiépítését;
* vállalja a Bababarát Kórház Kezdeményezés felmérésen való részvételt
* 7. sz. melléklet (kizárólag a III. számú pályázati cél esetén): nyilatkozat benyújtása arra vonatkozóan, hogy az intézmény vállalja várandós felkészítési programterv elkészítését, illetve a meglévő programtervének fejlesztését, amelyet a szakmai beszámoló elkészítésével egyidejűleg megküld a Támogató részére;
* 8. sz. melléklet (formai sablon nem kerül kiadásra): legalább 3 db indikatív árajánlat benyújtása beruházás, eszközbeszerzés és szolgáltatás beszerzési igény esetén. Amennyiben a 3 ajánlat beszerzése a beszerzés tárgyára tekintettel nem lehetséges, úgy kevesebb is elfogadható, amennyiben az indoklással igazolásra kerül.

**!**Az I. II. III. pályázati cél meghatározott pontjai esetén a pályázat benyújtásának feltétele, hogy a pályázó a választott képzésekre nyújtsa be jelentkezését a képzőhelyeken, amiről a Támogató számára a képzőhelyek az elbírálás során tájékoztatást adnak.

**4. A pályázat tartalma**

**4.1. Támogatható tevékenységek köre**

Támogatási kérelem benyújtható az alábbiakban meghirdetett minden támogatási célra, vagy csak egyes támogatási célokra, illetve azok meghatározott pontjaira. Az integrált formában, modulszerűen meghirdetett támogatási célok esetén a modulban meghirdetett bizonyos támogatási célok csak együttesen pályázhatók.

1. **számú pályázati cél:**

**családközpontú (AnyaBaba-Család) szülészeti ellátás feltételeinek megteremtése – integrált infrastruktúra- és eszközfejlesztési, valamint képzési támogatási modul**

Cél a Nemzetközi Szülészeti Kezdeményezésnek (a továbbiakban: ICI) a biztonságos és tiszteletteljes, AnyaBaba-Család szülészeti ellátás 12 lépését megtestesítő gyakorlatainak a hazai ellátási környezetre való alkalmazása, fokozatos, több szakaszban történő bevezetése, az egyes lépések intézményi gyakorlatba illesztésének, valamint az ehhez szükséges képzéseknek és eszközbeszerzéseknek, infrastruktúrafejlesztésnek a támogatása.

Az ICI középpontjában az AnyaBaba-Család ellátási modell áll. Az ICI bevezetése egy-egy környezetben eltérő lehet és eltérő ütemben valósulhat meg részben vagy teljeskörűen, függően egyebek között a jelenlegi szolgáltatásoktól, a rendelkezésre álló forrásoktól és lakossági igényektől. Az ICI nem csupán a családok számára biztosítja a tiszteletteljes bánásmódot, hanem fontos célja a szülésben segédkező szakemberek védelme, számukra támogató környezet kialakítása.

NEMZETKÖZI SZÜLÉSZETI KEZDEMÉNYEZÉS (ICI)

12 lépés a biztonságos és tiszteletteljes AnyaBaba-Család szülészeti ellátásért

1. lépés – Tisztelet, méltóság és tájékozott választás biztosítása
2. lépés – Az ellátás legyen ingyenes vagy megfizethető és átláthatóan képzett áron biztosított
3. lépés - Az AnyaBaba-Család szülészeti ellátás biztosítása rutinszerű legyen
4. lépés - Folyamatos támogatás nyújtása
5. lépés - Fájdalomcsillapítási lehetőségek biztosítása
6. lépés - Evidencia alapú gyakorlat biztosítása
7. lépés - A káros gyakorlatok mellőzése
8. lépés - A jóllét elősegítése és a betegségek megelőzése
9. lépés - Sürgősségi ellátás és továbbszállítás biztosítása
10. lépés - Támogató emberi erőforrásra vonatkozó szabályrendszer
11. lépés - Az ellátás folytonosságának biztosítása
12. lépés – A bőrkontaktus és a szoptatás elősegítése (Bababarát Kórház Kezdeményezés 10 lépése)

Jelen pályázat keretében a felkészülési folyamat egyes meghatározott lépéseinek bevezetése támogatható, modulszerű jelleggel. Egy modul magában foglalja az eszközbeszerzést és az egyes lépések gyakorlati bevezetését elősegítő képzéseket is.

**!**

**Az I. pályázati cél a) pontja és/vagy c) pontja szerinti pályázati igény kizárólag az I. pályázati cél b) pontjában részletezett (egy vagy több) képzésre történő jelentkezés mellett támogatható**. Az I. pályázati cél szerinti képzésre történő jelentkezés a pályázat/alpályázat által érintett szervezeti egység orvos és szakdolgozói létszáma legalább 2%-ának megfelelő főnek, de minimum 2 személynek (egy vagy több) képzésen való részvétele esetén támogatható. **A pályázat során előnyben részesül az az intézmény, amelyből nagyobb arányban vesznek részt a képzéseken, különös tekintettel a vezetőkre, valamint az orvosokra. Javasolt minél több képzés megjelölése (prioritási sorrendben) a képzési keretszámokra is tekintettel.**

Képzési támogatás, belföldi tapasztalatcserére támogatás nyújtható eszközbeszerzés, infrastruktúrafejlesztés illetve külföldi tanulmányút támogatása nélkül is.

1. az **eszközbeszerzések és infrastruktúrafejlesztés körében támogatható**:
   1. a szülőszoba, valamint a hozzá tartozó vizesblokk felújítása;
   2. egyágyas szülőszoba, családi szülőszoba kialakítása, lehetőleg önálló vizesblokkal (WC, fürdőszoba);
   3. alternatív szüléskísérésre alkalmas szülőhelyiség kialakítása;
   4. az apa, illetve szüléskísérő számára öltöző, zuhanyzó kialakítása;
   5. légtechnikai rendszer biztosítása;
   6. egyéb építészeti átalakítások, korszerűsítések: beltéri nyílászárók cseréje, festés, mázolás, burkolatcsere;
   7. mobil falak, paravánok beszerzése a vajúdás során az intimitás biztosítására (amennyiben az intimitás a vajúdás során műszaki okok miatt másképpen nem biztosítható);
   8. szülőszobánként multifunkciós szülőágy vagy szülőszék, szülősámli (felfújható is) beszerzése;
   9. szülőkád, mobil szülőkád, hőfokszabályozós csap, kádfertőtlenítéshez fertőtlenítőszerek beszerzése;
   10. víz alatti funkcióval ellátott, vagy távmonitorizálásra alkalmas CTG készülék beszerzése;
   11. vízálló babydoppler beszerzése;
   12. oktatáshoz, szimulációs gyakorlathoz használható torzó vagy szülészeti szimulátor (kizárólag 1000 szülés/év felett pályázható) beszerzése;
   13. vajúdás közben és a kontrakció erősítésére használható, terápiás minőségű (biztonsági adatlappal és gázkromatográfiás vizsgálattal rendelkező) aromaterápiás olajkeverékek, aromaterápiás diffúzor (min. 15 nm-re megfelelő készülék) beszerzése;
   14. szülészeti fájdalomcsillapításra alkalmas TENS készülék és tartozékai beszerzése;
   15. fitneszlabda beszerzése;
   16. függeszkedést (vertikális pozíciót) segítő eszközök (függeszkedésre szolgáló kampó és kötél vagy kendő, bordásfal) beszerzése.
2. a **képzések körében támogatható az alábbi képzésekben történő részvétel:**
   1. **Perinatális tanácsadó és perinatális szaktanácsadó képzés** (a Magyar Pre- és Perinatális Pszichológiai és Orvostudományi Társaság, valamint az ELTE PPK Affektív Pszichológiai Tanszék közös gondozásában);
   2. **Szuggesztív kommunikácó a szomatikus orvoslásban képzés** (a Magyar Hipnózis Egyesület, a Semmelweis Egyetem Aneszteziológiai és Intenzív Terápiás Klinika és az ELTE PPK Affektív Pszichológiai Tanszék közös szervezésében);
   3. **Nemfarmakológiai módszerek a peripartum fájdalommenedzsmentben** (a Magyar Hipnózis Egyesület, a Semmelweis Egyetem Aneszteziológiai és Intenzív Terápiás Klinika és az ELTE PPK Affektív Pszichológiai Tanszék közös szervezésében);
   4. **Ellátás a gyermek megszületésétől a kórház elhagyásáig** (a Magyar Pre- és Perinatális Pszichológiai és Orvostudományi Társaság modulokból álló képzése)

1) családközpontú császármetszés,

2) aranyóra és rooming-in,

3) a család egység/családi kötelék támogatása a korai gyermekágy idején,

4) szoptatástámogatás,

5) hatékony kommunikáció a szülőszobán és gyermekágyon (normatív folyamatban és akut problémánál);

6) fogyatékkal élők felkészítése és szüléskísérése;

* 1. **Természetes szülés támogatása**: tudományos eredményeken alapuló családbarát szülészeti gyakorlati ellátás (a Magyar Pre- és Perinatális Pszichológiai és Orvostudományi Társaság, valamint az ELTE PPK Affektív Pszichológiai Tanszék közös szervezésében);
  2. **Kiégésmegelőzés** (kiégés megelőzése a pozitív pszichológia módszereivel), (Semmelweis Egyetem Magatartástudományi Intézet képzése);
  3. **Stresszkezelés a gyakorlatban, Williams Életkészségek magatartásorvoslási program** (Semmelweis Egyetem Magatartástudományi Intézet képzése).

Képzések esetén a képzési díj, az útiköltség, a szállásköltség és a vizsgadíj támogatható.

A képzésekben résztvevő dolgozókkal az intézménynek tanulmányi szerződést szükséges kötnie, amelyben rögzíteni kell a támogatás összegét, a támogatás visszafizetésének feltételeit, továbbá a képzésen szerzett tudás gyakorlati alkalmazásának kötelezettségét.

1. **Külföldi tanulmányút támogatása**, elsősorban az ICI egyes elveit alkalmazó intézményben vagy anya-baba, illetve családbarát minősítéssel rendelkező intézményben, valamint vízbenszülés témájában a Waterbirth International által minősített intézményben, míg farfekvéses szülés témában kifejezetten farfekvéses rendelést működtető intézményben a szülészeti ellátási gyakorlat tanulmányozása érdekében támogatás nyújtható.

Támogatott tevékenység: útiköltség, szállásköltség, napidíj. Max. 3 fő/intézmény részvételével, kizárólag európai országban, max. 1 hónapos tanulmányút támogatható. A tanulmányúton résztvevők részéről min. 2 – max. 4 (A4) oldalas szakmai beszámoló készítése kötelező.

1. **belföldi tapasztalatcsere, jó gyakorlatok megosztásának támogatása**: támogatás nyújtható a jó szülészeti gyakorlatok megosztására, kiemelten az alacsony császármetszési aránnyal rendelkező intézmények gyakorlatának megismerésére, továbbá tapasztalatcserén alapuló szülészeti továbbképzésre, szülés-megszületés szituációs gyakorlatra.

Támogatott tevékenység: útiköltség, szállásköltség, napidíj, képzési díj valamint a fogadó intézmény részéről mentori/szakértői díj, előadói díj.

1. **számú pályázati cél:**

**A bababarát ellátás, valamint a koraszülött intenzív ellátásban családközpontú gyakorlatok kialakításához szükséges felkészülés támogatása – integrált infrastruktúra- és eszközfejlesztési, valamint képzési támogatási modul**

A pályázó támogatást kaphat az Egészségügyi Világszervezet (World Health Organisation, WHO) által meghatározott tartalmú Bababarát Kórház cím elnyeréséhez szükséges felkészülési folyamat elemeinek teljesítéséhez. Cél, hogy az intézmények a felkészülést követően tartósan és hatékonyan tudják az édesanyákat a szoptatásban segíteni, valamint eséllyel pályázzanak a „Bababarát Kórház” cím megszerzésére, továbbá családközpontú ellátási gyakorlatokat alakítsanak ki.

A pályázati cél megvalósítása keretében az alábbi 10 lépés megvalósításának előkészítése történik, a WHO módszertana szerint.

A Bababarát Kórház Kezdeményezés átdolgozott verziójának 10 lépése

(2018) – Védeni, elősegíteni és támogatni kell a szoptatást a szülészeti intézményekben:

1. lépés – Be kell tartani „Az anyatejet helyettesítő készítmények marketingjének nemzetközi kódexe” és az Egészségügyi Világszervezet ide vonatkozó rendelkezéseit; a csecsemőtáplálási irányelvek írásba foglalása és rendszeres kommunikálása a szakemberek és a szülők felé; folyamatos ellenőrző és adatkezelő rendszerek létrehozása.

2. lépés - A szakemberek rendelkezzenek a szoptatás-támogatáshoz szükséges ismeretekkel, kompetenciákkal és készségekkel.

3. lépés - A várandós anyákkal és családjukkal beszélgetés a szoptatás fontosságáról.

4. lépés - Az azonnali és megszakítás nélküli bőr-bőr kontaktust elősegítése, és a frissen szült anyák támogatása a szoptatás mielőbbi megkezdésében.

5. lépés - Az anyák támogatása a szoptatás megkezdésében és fenntartásában, valamint a mindennapos nehézségek áthidalásában.

6. lépés - A szoptatott újszülöttek ne kapjanak az anyatejen kívül semmilyen ételt vagy italt, kivéve az orvosilag indokolt eseteket.

7. lépés – Annak biztosítása, hogy az anyák és újszülöttjeik maradjanak együtt 24 órás rooming-in elhelyezés keretében.

8. lépés - Az anyák támogatása abban, hogy felismerjék újszülöttjeik korai éhségjeleit, és hogy reagáljanak azokra.

9. lépés - Az anyák tanácsadásban részesítése a cumisüveg, a nyugtatócumi és a bimbóvédő használatával és kockázataival kapcsolatban.

10. lépés - A szülészeti intézményből való elbocsátás legyen úgy időzítve, hogy a családok és az újszülöttek számára biztosított legyen a folyamatos támogatás és ellátás**.**

A **koraszülött intenzív ellátásban a babarát ellátás kialakítása és/vagy családközpontú fejlődéstámogató ellátási gyakorlat kialakítása is támogatható.**

Jelen pályázat keretében a felkészülési folyamat egyes meghatározott lépéseinek bevezetése támogatható, modulszerű jelleggel.

**!**

**A II. sz. pályázati cél a) – f) pontjai szerinti pályázati igény kizárólag a II. sz. pályázati cél g) pontjában részletezett (egy vagy több) képzésre történő jelentkezés mellett támogatható**. A II. pályázati cél szerinti képzésre történő jelentkezés a pályázat/alpályázat által érintett szervezeti egység orvos és szakdolgozói létszáma legalább 2%-ának megfelelő főnek, de minimum 2 személynek (egy vagy több) képzésen való részvétele esetén támogatható. **A pályázat során előnyben részesül az az intézmény, amelyből nagyobb arányban vesznek részt a képzéseken, különös tekintettel a vezetőkre és az orvosokra. Javasolt minél több képzés megjelölése (prioritási sorrendben) a képzési keretszámokra is tekintettel.**

Képzési támogatás és belföldi tapasztalatcsere támogatása nyújtható eszközbeszerzés, infrastruktúrafejlesztés illetve külföldi tanulmányút támogatása nélkül is.

A pályázat keretében támogatható tevékenységek:

**a) infrastruktúrafejlesztés, eszközbeszerzés és a felkészülés tárgyi feltételei körében támogatható**:

* 1. gyermekágyas szobák, valamint a hozzá tartozó vizesblokkok; PIC intenzív kórtermek felújítása;
  2. egyágyas vagy kétágyas 24 órás rooming-in gyermekágyas szobák kialakítása, lehetőleg a szobákból nyíló önálló vizesblokkal (WC, fürdőszoba);
  3. a gyermekágyas szobák egyéb építészeti átalakításai, korszerűsítései (pl. beltéri nyílászárok cseréje, festés, mázolás, burkolatcsere, vizesblokkok felújítása);
  4. látogatásra alkalmas helyiségek családbarát kialakítása berendezésekkel, bútorzattal;
  5. gyermekágyas szobák légtechnikai rendszerének biztosítása;
  6. gyermekágyas szobák, PIC, anyaszállás berendezési tárgyainak fejlesztése: bútorzat, szoptatásra, kenguruzásra alkalmas szék vagy fotel, ágy, babaöböl, kiságy, bőrkontaktust elősegítő hordozó eszköz vagy kendő, szoptatós párna, légzésfigyelő, az apa vagy kísérő számára kihúzható fotelágy;
  7. újszülött részleg, PIC felújítása, korszerűsítése (beltéri nyílászárók cseréje, festés, mázolás, burkolatcsere, légtechnikai rendszer kialakítása), berendezési tárgyak fejlesztése (bútorzat, kiságy), eszközpark fejlesztése: váladékszívó, laringoscop, direkt ophtalmoscop, inkubátor, élesztőasztal, neopuff, sipap, csecsemőmérleg, hallásvizsgáló készülék, fülhőmérő;
  8. anyák elszállásolására, tartós elhelyezésére alkalmas szobák kialakítása, családi szobák kialakítása (anya és az apa, vagy más kísérő tartós elhelyezésére), ezek berendezési tárgyainak, bútorzatának kialakítása;
  9. szoptatásra, anyatejes táplálás biztosítására alkalmas helyiségek kialakítása (helyiség kialakítása, felújítása, szoptatós fotelek beszerzése);
  10. kékfénykezeléshez szükséges eszközök (anya melletti alkalmazásra), bili-bedhez fénycső, biliblanket beszerzése;
  11. kórházi fokozatú elektromos mellszívó, duplafejes szívókészlet beszerzése;
  12. ujjetető, babaetető pohár, svéd itató pohár beszerzése;
  13. anyamellen történő pótláshoz eszköz és csőkészlet, hosszú tápszonda beszerzése;
  14. hydrogél párna (emlőbimbó sebekre), melegíthető mellpárna beszerzése;
  15. anyatejgyűjtő edény és fedél beszerzése;
  16. szülés utáni (gátseb védő) párna beszerzése;
  17. anyatej elkülönített tárolására alkalmas hűtőszekrény beszerzése;
  18. fertőtlenítő, sterilizáló eszköz, anyag, mikrohullámú gőzfertőtlenítő zacskó beszerzése;
  19. szakkönyvek, szakfolyóiratok, egyéb oktatási segédletek beszerzése;
  20. szoptatással kapcsolatos tájékoztató anyagok sokszorosításának költségei.

b) a **felkészülést segítő szakmai támogató szaktanácsadó** (International Board Certified Lactation Consultant (Nemzetközi Laktációs Szaktanácsadói) oklevéllel és érvényes igazolvánnyal rendelkező szoptatási tanácsadó (IBCLC), La Leche Liga szoptatási tanácsadó (LLL tanácsadó), perinatális szaktanácsadó vagy tanácsadó) alkalmazásának költségei, valamint az intézményi protokollok előkészítésében részt vevő **munkatársak ösztönző juttatása** a II. számú pályázati cél szerinti támogatási összeg összességében max. 15%-a erejéig támogatható és elszámolható az elvégzett tevékenység leírásának és időráfordításának kimutatásával;

**c) külföldi tanulmányutak támogatása**: igazolhatóan a WHO Bababarát Kezdeményezés 10 pontját teljesítő, „Bababarát Kórház” ellátást folytató intézményben a gyakorlat tanulmányozása érdekében támogatás nyújtható.

Támogatott tevékenység: útiköltség, szállásköltség, napidíj. Max. 3 fő/intézmény részvételével, kizárólag európai országban, max. 1 hónapos tanulmányút támogatható. A tanulmányúton résztvevők részéről min. 2 – max. 4 (A4) oldalas szakmai beszámoló készítése kötelező.

d) **hiánypótló módszertani fejlesztések,** így különösen: nemzetközi irányelvek, protokollok, standardok, szabványok magyar nyelvre fordításának költségei; családbarát szülészeti és újszülött ellátások országos körű megvalósulása mérésének és monitorizálásának költségei;

e) telefonos, internetes vagy más távkonzultáció formájában működtetett **szoptatási, újszülött és csecsemőgondozási tanácsadás, ügyelet** működtetése (többlet teljesítmény személyi költségeinek támogatása);

f) **anya- és családcsoportok** létrehozása, működtetése (honlapfejlesztés, anyacsoport foglalkozásaihoz szükséges helyiség kialakításához bútorzat, eszközök beszerzése, a tájékoztatáshoz, illetve a szemléltetéshez alkalmas eszközök beszerzése);

* + - 1. **a képzések körében támogatható** az alábbi képzésekben történő részvétel:
  1. **laktációs szaktanácsadó képzés** (Semmelweis Egyetem Egészségügyi Közszolgálati Kar Mentálhigiéné Intézete képzése);
  2. **International Board of Lactation Consultant Examiners, IBLCE** (Nemzetközi Laktációs Szaktanácsadói Vizsgabizottság) által kiadott oklevél megszerzésére irányuló vizsga díja és az újraminősítés vizsgadíja;
  3. **Korszerű szoptatási ismeretek I.** (a Szoptatásért Magyar Egyesület 40 órás képzése);
  4. **Korszerű szoptatási ismeretek II.** (a Szoptatásért Magyar Egyesület 40 órás képzése);
  5. **Korszerű szoptatási alapismeretek** (a Szoptatásért Magyar Egyesület 20 órás képzése);
  6. **Tanfolyam a „Bababarát” cím megszerzéséhez**- (a Szoptatásért Magyar Egyesület 20 órás képzése);
  7. A koraszülött intenzív ellátásban **családközpontú fejlődéstámogató oktatóprogram,** ideértve család és csecsemő idegrendszeri fejlődése oktatóprogram (Family and Infant Neurodevelopmental Education (FINE)) képzésben történő részvétel támogatása (intézményi szervezésben/intézmények közös szervezésében)

Képzések esetén a képzési díj, a képzésszervezési díj, az útiköltség, a szállásköltség és a vizsgadíj támogatható.

A képzésekben résztvevő dolgozókkal az intézménynek tanulmányi szerződést szükséges kötnie, amelyben rögzíteni kell a támogatás összegét, a támogatás visszafizetésének feltételeit, továbbá a képzésen szerzett tudás gyakorlati alkalmazásának kötelezettségét.

* + - 1. **belföldi tapasztalatcsere, jó gyakorlatok megosztásának támogatása**: támogatás nyújtható a bababarát és családközpontú gyakorlatok megosztására, kiemelten a korábbiakban Bababarát Kórház minősítést megszerző, valamint a kizárólagos anyatejes táplálás terén kiemelkedő mutatókkal rendelkező intézmények, továbbá szoptatási ambulanciát működtető intézmények gyakorlatának megismerésére

Támogatott tevékenység: útiköltség, szállásköltség, napidíj, képzési díj valamint a fogadó intézmény részéről mentori/szakértői díj, előadói díj.

1. **számú pályázati cél:**

**a várandósfelkészítés tematikájának, eszköztárának bővítése; a szülésfelkészítés, szüléstámogatás megerősítése**

A pályázati cél keretében a pályázók bővítik, szakmailag, módszertanilag fejlesztik a várandósfelkészítés tematikáját, különös tekintettel az ismeretek átadására, a témakörrel kapcsolatos tájékoztatásra, az egészséges életmódra, a mentális folyamatokra és támaszra, a várandósság és a szülés folyamatára, valamint a korai kötődésre és a szoptatásra történő felkészítés területein; továbbá kialakítják a családok, a szülőanyák közösségi támogatásának kereteit. Cél, hogy minden szülészeti intézmény rendelkezzen szükséglet szerinti **téma- és módszer meghatározáson alapuló programtervvel** az egyéni, illetve csoportos foglalkozások tematikájára vonatkozóan.

A jelen pályázat céljaival, a Nemzetközi Szülészeti Kezdeményezés és a Bababarát Kórház Kezdeményezés elveivel összhangban álló programterv elkészítésének (új programterv vagy a meglévő fejlesztése) vállalása kötelező elem, a várandósfelkészítéshez nyújtandó támogatás feltétele, amit a pályázónak a szakmai beszámolója részeként kell elkészítenie. A programterv kötelező elemei az alábbiak:

A hazai szakmai irányelvek és ajánlások, valamint a Nemzetközi Szülészeti Kezdeményezés (ICI) és a WHO szerinti Bababarát Kezdeményezés tartalmával összhangban történő

* tájékoztatás nyújtása a várandósság (anya és magzat) egészségi állapotának támogatásáról, az életmód változtatás elemeiről, az élettani folyamatokról, a vajúdás és a szülés alatti folyamatos támogatásról, társas támaszról, választás esetén az apa, más családtag, vagy kísérő jelenlétének előnyeiről (Nemzetközi Szülészeti Kezdeményezés 4. lépése szerint);
* tájékoztatás nyújtása a szülés folyamatáról, nem-gyógyszeres kényelemnövelő és fájdalomcsillapítási technikákról (ideértve: légzéstechnikák, érintés, megtámasztás, masszázs, relaxációs technikák, vízben vajúdás), ezek elérhetőségéről (Nemzetközi Szülészeti Kezdeményezés 4-5. lépése szerint);
* tájékoztatás nyújtása arról, hogy a vajúdás és a szülés folyamán milyen evidencia alapú gyakorlatokat folytat az intézmény (pl. étel- és italfogyasztás, szabad séta és mozgás, vajúdó és szülő testhelyzetek, Nemzetközi Szülészeti Kezdeményezés 6. lépése szerint);
* tájékoztatás a császármetszés indikációiról és kockázatairól;
* tájékoztatás a szülés utáni első napok, illetve a gyermekágyas időszak kérdéseiről, kitérve az időszak testi- és lelki változásaira, az anya szülés utáni életmódjára, az anya-újszülött kötődést segítő módszerekre, a csecsemő ellátásának kérdéseire, támogató csoportok, gyermekágyas segítők elérhetőségeire;
* szoptatásra, csecsemőtáplálásra vonatkozó ismeretek (a WHO Bababarát ismeretanyagával összhangban);
* tájékoztatás a várandósság, szülés és a szoptatás időszaka alatti pszichés változásokról.

Azt is részletezni szükséges a programtervben, hogy milyen formákban elérhető a tájékoztatás a várandósok számára a fenti tárgykörökben (pl. tanfolyam, szóróanyag, stb.).

**!A III. sz. pályázati cél kizárólag az I. pályázati cél b) és/vagy a II. pályázati cél g) pontjaiban részletezett (egy vagy több) képzésre történő jelentkezés mellett támogatható**. A pályázó intézményből a III. számú pályázati cél esetén,a pályázat/alpályázatáltal érintett szervezeti egység létszáma legalább 2%-ának megfelelő főnek, de minimum 2 személynek kell részt vennie az (egy vagy több) képzésen. **A pályázat során előnyben részesül az az intézmény, amelyből nagyobb arányban vesznek részt a képzéseken, különös tekintettel a vezetőkre, valamint az orvosokra. Javasolt minél több képzés megjelölése (prioritási sorrendben) a képzési keretszámokra is tekintettel.**

A pályázat keretében támogatható tevékenységek (a támogatási időszak tartama alatt):

1. várandósok tájékoztatásához kapcsolódó és a várandósfelkészítés tematikájába illeszkedő **oktatási és ismeretterjesztő segédanyagok** (poszterek, kiadványok, ismeretterjesztő anyagok, kisfilmek, applikációk, honlap) készítése, beszerzése, sokszorosítása;
2. a szoptatási ismeretek és a szülésfelkészítés körében használatos **oktatási segédeszközök** készítése, beszerzése (szülési testhelyzetek, szoptatási testhelyzetek, anatómia szemléltetéséhez);
3. **szülészeti szimulációs eszközök** (baba szimulátor, várandós mellény) beszerzése;
4. **projektor, laptop** beszerzése (max. 1 db/intézmény);
5. a **várandósfelkészítés tematikájának bővítése, szakmai-módszertani fejlesztése és a kibővített tematika szerinti várandós felkészítés, illetve a kapcsolódó költségek** (személyi kiadások, szakértői díjak, eszközbeszerzés, dologi kiadások), ideértve különösen a várandósság és a szoptatás időszakának egészséges életmódját támogató speciális aktivitásokat:
   * 1. nem–gyógyszeres fájdalomcsillapítási technikák oktatása;
     2. relaxációs technikák oktatása;
     3. pszichoedukációs programok a szüléstől való félelem leküzdésére;
     4. korai kötődést elősegítő, valamint csecsemőtáplálási, szoptatási ismeretek oktatása;
     5. várandósok és gyermekágyas anyák pszichés változásainak ismertetése;
     6. ismeretek átadása a gyermekágyas, újszülött, csecsemő időszakról (gyermekágyi életmód, kontrollvizsgálatok, védőoltások, vészhelyzetek);
     7. apák célzott felkészítése;
     8. dohányzás leszokás támogatás, ideértve WHO szemléletű dohányzás leszokást támogató program trénereinek képzése és tematikájának a várandósgondozásba illesztése (támogatható az intézményi dolgozók mint trénerek képzésének költségei is);
     9. egészséges életmóddal, táplálkozással kapcsolatos ismeretek oktatása;
     10. várandós tornafoglalkozás;
     11. újszülött és csecsemő hordozási ismeretek oktatása (hordozási tanácsadó közreműködésével).
6. telefonos, internetes vagy egyéb távkonzultáció formájában megvalósított **szoptatási, újszülött és csecsemőgondozási tanácsadás, ügyelet** működtetése (többlet teljesítmény személyi költségeinek támogatása);
7. **anya- és családcsoportok** létrehozása (honlapfejlesztés; anya- és családcsoport foglalkozásaihoz szükséges helyiség kialakításához bútorzat, eszközök beszerzése; a tájékoztatáshoz, illetve a szemléltetéshez alkalmas eszközök beszerzése);
8. **várandósfelkészítés foglalkozásaihoz helyiség kialakítása**, felújítása, bútorzatának, felszerelésének beszerzése;
9. a várandósfelkészítési programterv előkészítésében résztvevő **munkatársak** **ösztönző juttatása** a pályázati cél szerinti támogatási összeg max. 15%-a erejéig támogatható és elszámolható az elvégzett tevékenység leírásának és időráfordításának kimutatásával.

A támogatással való elszámolás körében a támogató szúrópróbaszerűen ellenőrzi, hogy a támogatott tevékenységek és eszközök a tervezett módon, a támogatás céljainak megfelelően kerülnek alkalmazásra, így különösen:

* a tájékoztató poszterek kifüggesztése az intézményben,
* szemléltető eszközök használata a várandósfelkészítése során,
* a várandósfelkészítés tematikája, megvalósítása.

1. **számú pályázati cél:**

**Anyatejgyűjtő állomás fejlesztése**

Anyatejgyűjtő állomás fejlesztéséhez az alábbi tevékenységek támogathatóak:

* + - * 1. anyatej pasztörizáló készülék és tartozékai (tárolóüveg, pasztörizáló kosár, fólia hegesztő, nyomtató, nyomtatószalag, címke) beszerzése;
        2. anyatej tárolására alkalmas hűtőgép beszerzése;
        3. bútorzat beszerzése;
        4. anyatej adományozással kapcsolatos tájékoztató tevékenység támogatása (honlapfejlesztés, szóróanyag, tájékoztatóanyag, poszter).

1. **számú pályázati cél:**

**A várandós és a szülés körüli időszak pszichés támogatásának megerősítése**

Támogatás nyújtható pszichológus vagy/és perinatális (szak)tanácsadó alkalmazásához a támogatási időszak alatt

1. a szülés körüli időszakban az édesanyák, szülőpárok mentális felkészülésének segítése a várandósfelkészítés keretében;
2. tanácsadás, pszichés támogatás erősítése a szülés időszakában;
3. a gyermekágy idején és a kórházból történő hazabocsátást követően a lelki folyamatok kísérése, tanácsadás céljával.

A pályázat keretében támogatható tevékenységek: a bértábla szerinti besorolás alapján bértámogatás nyújtása, kizárólag új belépő esetén, osztályonként max. 2 fő alkalmazásának támogatása lehetséges a támogatási időszakban.

**4.2. Nem támogatható tevékenységek**

Nem támogatható azon tevékenységek köre, amelyek a támogatható tevékenységek között nem szerepelnek. Nem támogathatók továbbá olyan fejlesztési célok és fejlesztési területek, amelyek vonatkozásában a pályázó a 2014-20. uniós fejlesztési időszak keretében vagy a Családbarát Szülészet pályázati program korábbi ütemében már kapott támogatást, valamint nem támogatható a 2007-13-as, valamint a 2014-20-as uniós fejlesztési időszakokban nyert támogatásokhoz kapcsolódó fenntartási kötelezettség finanszírozása sem.

Különösen nem támogatható:

* új épület vagy épületszárny építése, épület bővítése;
* homlokzati felújítás és nyílászárócsere;
* használt eszköz beszerzése;
* műtőfelújítás, műtői eszközök, berendezések beszerzése;
* irodai bútor és informatikai eszköz beszerzése, kivéve, ha a pályázati kiírás szerint az adott pályázati cél megvalósításánál támogatott;
* nem közfinanszírozott egészségügyi ellátáshoz kapcsolódó fejlesztések megvalósítása;
* közreműködővel végzett tevékenységhez kapcsolódó épület, épületrész átalakítás, orvos-technológiai eszköz beszerzése (ide nem értve a személyes közreműködő alkalmazását).

**4.3. Speciális elvárások az egyes tevékenységekkel kapcsolatban**

**4.3.1 A pályázat műszaki, szakmai tartalmának meghatározása kapcsán az alábbi elvárások figyelembe vétele szükséges:**

* Általános elvárás a pályázatok megvalósítása során, hogy a fejlesztések támaszkodjanak az intézmények jelenlegi szakmai- és tudásbázisára, szakember állományára, valamint illeszkedjenek a meglévő orvostechnikai és orvos-technológiai infrastrukturális háttérhez.
* A pályázó egészségügyi szolgáltató csak igazoltan meglévő közfinanszírozott kapacitásai mértékéig tervezhet fejlesztéseket.
* A támogatás keretében többletkapacitás befogadási igény megfogalmazása nem lehetséges.
* A pályázat keretében megvalósult fejlesztések, beszerzett eszközök a fenntartási időszakban kizárólag közfinanszírozott egészségügyi ellátás nyújtásához kapcsolódóan használhatóak.
* A pályázó vállalja a támogatás felhasználása során a közbeszerzésekről szóló 2015. évi CXLIII. törvény rendelkezéseinek betartását.

**4.3.2 Szakmai program (1. sz. melléklet) tartalma tekintetében az alábbi elvárások figyelembe vétele szükséges:**

* A pályázónak (min. 2 - max. 6 A4 oldal terjedelemben) szükséges bemutatnia a családközpontú szülészeti, újszülött és koraszülött intenzív ellátás terén eddig megvalósult családbarát elvek érvényesülését szolgáló fejlesztéseit, szakmai eredményeit, jelenlegi gyakorlatát, továbbá ismertetnie szükséges a fejlesztéssel megvalósítandó anya-, baba- és családbarát szemléletű ellátás tervezett működését, az ebben elérni kívánt rövid- és hosszútávú szakmai céljait ütemezéssel és a felelős személy(ek) megjelölésével, az értékrend szervezeti célokhoz illeszkedésének bemutatásával.
* A szakmai programnak tartalmaznia kell, hogy az egyes pályázati célokban igényelt támogatás milyen módon segíti az intézménynek a családbarát ellátás, illetve a szoptatástámogatás terén megvalósítandó céljait. A szakmai programnak tartalmaznia kell a várandósfelkészítési programterv, valamint a csecsemőtáplálási protokoll tervezett irányait, tartalmi vázlatát.
* A szakmai programnak tartalmaznia kell, hogy a pályázó vállalja a Kormány által meghirdetett „Családbarát Szülészet” program keretében kidolgozásra kerülő anya- és bababarát alapelvekre épülő szülészeti, csecsemőtáplálási szakmai irányelveknek és módszertannak megfelelő működést.
* A szakmai programban részletesen, pályázati célonként és alpontonként be kell mutatni a megvalósítani kívánt tevékenységeket, az elérendő célokat, és a megvalósítás eszközeit. Pályázati célonként fel kell tüntetni a vállalt képzéseket, valamint a beiskolázni kívánt dolgozók számát, beosztását.
* A szakmai programban tervezni szükséges a fejlesztésekkel elérni kívánt célcsoport nagyságát.

**5. A pályázat végrehajtásának időtartama**

A pályázat tényleges megvalósításának megkezdése nem előzheti meg a pályázati kiírás napját. **A pályázat megvalósításának végső határideje a 2019. évi forrásokból megvalósított pályázatok esetén: 2020. december 31., egyébként 2021. december 31.**

**Fenntartási kötelezettség:** A Támogatást igénylőnek vállalnia kell, hogy a pályázat megvalósításának befejezésétől számított 5 éves fenntartási időszakban biztosítja a pályázat keretében megvalósult fejlesztésekhez való hozzáférést, azokat kizárólag közfinanszírozott ellátás keretében használja; tulajdonjogát a támogató előzetes hozzájárulása nélkül nem ruházza át másra; továbbá, hozzájárul az ICI, illetve a Bababarát Kórház Kezdeményezés szerinti ellátásokra vonatkozó ellenőrzéshez.

**6. A támogatással kapcsolatos információk**

A támogatási igény formája: pályázat. A pályázat típusa: nyílt pályázat.

A pályázat kiírója és a támogató: EMMI.

A pályázat szakmai koordinátora: ÁEEK.

A pályázati felhívás közzétételének helye az EMMI és az ÁEEK honlapja.

**6.1. A támogatás formája**

Egyszeri, vissza nem térítendő támogatás. A finanszírozás módja előfinanszírozás egy összegben, utólagos elszámolással.

**6.2. A támogatás mértéke**

A támogatható tevékenységekre vonatkozó összes költség 100 %-a. A pályázat elbírálása úgy is megvalósulhat, hogy a pályázat egésze nem, csupán a pályázatban foglalt egyes résztevékenységek kerülnek támogatásra.

**7. A támogatási kérelmek benyújtása**

**7.1. A pályázatok benyújtásának módja, helye és határideje**

A pályázatot magyar nyelven, kizárólag a pályázati adatlapon, papír alapon és elektronikus adathordozón szükséges benyújtani. Eltérés esetén a papír alapon benyújtott pályázati tartalom tekintendő hitelesnek.

A pályázati adatlap sem tartalmában, sem alakjában nem változtatható meg, továbbá hiánytalanul, minden kérdésre választ adva, minden mezőt ki kell tölteni. Jelen felhívás keretében a pályázati adatlapot nem kitöltő program segítségével kell kitölteni és benyújtani. Az elektronikus benyújtás jelen kiírásban a kitöltött dokumentumok Pdf, továbbá Word és Excel formátumban történő elektronikus adathordozóra másolását jelenti.

A pályázati adatlapo(ka)t és valamennyi mellékletet cégszerű aláírással, továbbá minden oldalt az aláírók szignójával ellátva szükséges benyújtani.

A pályázatot papír alapon és elektronikus adathordozón szerkeszthető formában egy példányban, az emberi erőforrások miniszterének címezve, zárt csomagolásban a következő címen kell átadni a pályázó intézmény székhelye szerint illetékes ÁEEK Térségi Igazgatóságán:

|  |  |
| --- | --- |
| Észak-Magyarországi Térségi Igazgatóság | 3530 Miskolc, Kálvin János u. 1/A 1/101. |
| Közép-Magyarországi Térségi Igazgatóság I-II-III | 1125 Budapest, Fogaskerekű u. 4-6., V. épület |
| Észak-Alföldi Térségi Igazgatóság | 4026 Debrecen, Bethlen u. 3-9. I. emelet |
| Dél-Alföldi Térségi Igazgatóság | 6000 Kecskemét, Kisfaludy u. 5. I./110. |
| Nyugat-Dunántúli Térségi Igazgatóság | 9021 Győr Czuczor Gergely út 18-24. II. emelet |
| Közép-Dunántúli Térségi Igazgatóság | 9021 Győr Czuczor Gergely út 18-24. |
| Dél-Dunántúli Térségi Igazgatóság | 7621 Pécs, Irgalmasok u. 5. IV. emelet |

A borítékon szükséges feltüntetni „Családbarát, családközpontú szülészeti, újszülött és koraszülött intenzív ellátás támogatása integrált infrastruktúra- és eszközfejlesztési, valamint képzési programokkal, továbbá a várandósfelkészítés erősítésével” CSBSZ 2019 elnevezést.

**A pályázat benyújtásának határideje: 2019. november 25. 16 óra.**

**A pályázat beadására a kiírástól kezdődően** folyamatosan van lehetőség. A határidő módosítására nincs lehetőség.

A pályázattal kapcsolatos írásbeli kérdéseket az emberi erőforrások miniszterének címezve a következő címen kell átadni a pályázó intézmény székhelye szerint illetékes ÁEEK Térségi Igazgatóságán:

|  |  |
| --- | --- |
| Észak-Magyarországi Térségi Igazgatóság | 3530 Miskolc, Kálvin János u. 1/A 1/101. |
| Közép-Magyarországi Térségi Igazgatóság I-II-III | 1125 Budapest, Fogaskerekű u. 4-6., V. épület |
| Észak-Alföldi Térségi Igazgatóság | 4026 Debrecen, Bethlen u. 3-9. I. emelet |
| Dél-Alföldi Térségi Igazgatóság | 6000 Kecskemét, Kisfaludy u. 5. I./110. |
| Nyugat-Dunántúli Térségi Igazgatóság | 9021 Győr Czuczor Gergely út 18-24. II. emelet |
| Közép-Dunántúli Térségi Igazgatóság | 9021 Győr Czuczor Gergely út 18-24. |
| Dél-Dunántúli Térségi Igazgatóság | 7621 Pécs, Irgalmasok u. 5. IV. emelet |

**7.2. Hiánypótlás**

A pályázat átvételekor történő bontás során megállapított esetleges hiányosságok pótlására 2 munkanapon belül van lehetősége a pályázónak. Amennyiben a pályázó e hiánypótlási eljárás során sem tud eleget tenni a pályázati kiírásban szereplő feltételeknek, akkor a benyújtott pályázat érvénytelennek minősül.

* + 1. **Hiánypótlás keretében nem orvosolható jogosultsági kritériumok**

* 1. A pályázó nem a Felhívásban meghatározott lehetséges támogatást igénylői körbe tartozik.
  2. A pályázat a benyújtási határidőn kívül került benyújtásra.

Amennyiben a fenti nem orvosolható jogosultsági kritériumoknak a pályázat nem felel meg, akkor a pályázat hiánypótlási felhívás nélkül elutasításra kerül.

**8. A pályázatok elbírálása**

Az ÁEEK a pályázó egészségügyi szolgáltatók pályázati fejlesztési igényeit összesíti és a rendelkezésre álló forrás figyelembevételével a támogatás felosztásra vonatkozó javaslatát 2019. november 29-ig megküldi a pályázatok elbírálására a Miniszter által létrehozott Bíráló Bizottság részére döntéshozatal céljából.

**A Bíráló Bizottság tagjai:**

1. a család- és ifjúságügyért felelős államtitkár (és delegáltja),

2. az egészségügyért felelős államtitkár (és delegáltja),

4. az ÁEEK főigazgatója (vagy delegáltja),

5. a Családbarát Ország Nonprofit Közhasznú Kft. delegáltja;

6. a Magyar Kórházszövetség delegáltja;

7. a Nagycsaládosok Országos Egyesülete delegáltja;

8. a Szoptatást Támogató Nemzeti Bizottság delegáltja.

A Bíráló Bizottság 2019. december 3-ig dönt a támogatott intézmények köréről és a támogatás mértékéről. A Bizottság döntését jóváhagyásra előterjeszti a Miniszter részére. A Miniszter jóváhagyását a döntési lista aláírásával 2019. december 6-ig adja meg, amelyet követően a támogató írásban tájékoztatja a pályázókat.

A támogatási döntéssel szembeni jogorvoslatot/kifogást papír alapon és elektronikus adathordozón egy példányban, az emberi erőforrások miniszterének címezve, zárt csomagolásban a következő címen kell átadni a pályázó intézmény székhelye szerint illetékes ÁEEK Térségi Igazgatóságán 2020. február 15-ig:

|  |  |
| --- | --- |
| Észak-Magyarországi Térségi Igazgatóság | 3530 Miskolc, Kálvin János u. 1/A 1/101. |
| Közép-Magyarországi Térségi Igazgatóság I-II-III | 1125 Budapest, Fogaskerekű u. 4-6., V. épület |
| Észak-Alföldi Térségi Igazgatóság | 4026 Debrecen, Bethlen u. 3-9. I. emelet |
| Dél-Alföldi Térségi Igazgatóság | 6000 Kecskemét, Kisfaludy u. 5. I./110. |
| Nyugat-Dunántúli Térségi Igazgatóság | 9021 Győr Czuczor Gergely út 18-24. II. emelet |
| Közép-Dunántúli Térségi Igazgatóság | 9021 Győr Czuczor Gergely út 18-24. |
| Dél-Dunántúli Térségi Igazgatóság | 7621 Pécs, Irgalmasok u. 5. IV. emelet |

**Bírálati szempontok:**

1. az intézmény elkötelezettsége a baba-, anya- és családbarát szemléletben megvalósított ellátás mellett (vállalt pályázati célok és azon belül programpontok száma, vállalt képzések száma, a képzések jellege, időtartama; képzésen részt vevő munkavállalók száma és ezen belül vezetők aránya);
2. a szakmai programok komplexitásának és kidolgozottságának értékelése a tartalmi elvárások érvényesülése alapján (a szakmai programban részletesen, pályázati célonként és alpontonként be kell mutatni a megvalósítani kívánt tevékenységeket, az elérendő célokat, és a megvalósítás eszközeit);
3. a teljeskörű bababarát, valamint családközpontú (AnyaBaba-Család) ellátás megvalósításának tervezett vállalása reális, az intézmény felkészültségének és feltételrendszerének megfelelő ütemezésben;
4. a pályázati célokban szereplő fejlesztésekkel elérni tervezett célcsoport nagysága;
5. területi egyenlőtlenségek csökkentésének, az adott ellátási területen hiánypótló, a pályázati kiírás céljainak megfelelő családbarát feltételek biztosításának megvalósulása;
6. a költségtervek megalapozottsága és részletessége;
7. a támogatási igények összhangja a pályázati kiírás szerint támogatható tevékenységekkel.

**9. Benyújtandó dokumentumok és mellékletek listája:**

**Egyedi támogatási kérelem** (**Pályázati adatlap költségrészletező melléklettel**)

* 1. számú melléklet: szakmai program(ok) (min. 2 - max. 6 A4 oldal terjedelemben, Times New Roman 12-es betűméret, formai sablon nem kerül kiadásra);
* 2. sz. melléklet: költségterv(ek) az igényelt támogatás felhasználására vonatkozóan (excel tábla);
* 3. és 3./a számú melléklet: gazdálkodási és összeférhetetlenségi nyilatkozat az államháztartásról szóló 2011. évi CXCV. törvény (Áht.) és az államháztartásról szóló törvény végrehajtásáról szóló 368/2011. (XII.31.) Korm. rendelet (Ávr.) előírásai alapján;
* 4. számú melléklet: fejlesztési korlátra vonatkozó nyilatkozat;
* 5. számú melléklet: fenntartói hozzájáruló nyilatkozat azon pályázó részéről, melynek fenntartói jogkörét nem az EMMI gyakorolja;
* 6. sz. melléklet (kizárólag a II. számú pályázati cél esetén, kivéve PIC): nyilatkozat a Babarát Kórház kezdeményezésre vonatkozóan;
* 7. sz. melléklet (kizárólag a III. számú pályázati cél esetén): nyilatkozat benyújtása a várandós felkészítési programtervre vonatkozóan;
* 8. sz. melléklet (formai sablon nem kerül kiadásra): indikatív árajánlatok.